 



Anexa nr. 1
la Hotărârea Consiliului Judeţean Bistriţa-Năsăud nr. ____ din 17.05.2018
Vehicule exceptate de la închiderea temporară a circulaţiei
I. Vehiculele exceptate de la închiderea temporară a circulaţiei sunt:
    
a) vehiculele deţinute de unităţile Ministerului Apărării Naţionale;

   
b) vehiculele deţinute de unităţile subordonate Ministerului Afacerilor Interne;

    
c) vehiculele deţinute de Consiliul Judeţean Bistriţa-Năsăud, de Compania Naţională de Administrare a Infrastructurii Rutiere S.A. şi de subunităţile acesteia;

    
d) vehiculele specializate utilizate în exclusivitate pentru servicii de ambulanţă;

    
e) vehiculele deţinute de serviciile de urgenţă, aşa cum sunt definite în Ordonanţa Guvernului nr. 88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, aprobată cu modificări şi completări prin Legea nr.363/2002, cu modificările şi completările ulterioare;

    
f) vehiculele deţinute de instituţii ale statului cu atribuţii în securitatea şi siguranţa naţională;

    
g) vehiculele care efectuează activitatea de deszăpezire, în baza contractelor încheiate cu Județul Bistrița-Năsăud;
    
h) vehiculele care participă la intervenţii în caz de forţă majoră, în caz de fenomene naturale care afectează căile de comunicaţii şi telecomunicaţii, zone locuite şi obiective de interes naţional;
     
i) vehiculele destinate transporturilor poştale;

     
j) vehiculele destinate transportului de echipamente de prim ajutor şi ajutoare umanitare în cazul unor calamităţi sau dezastre naturale;

     
k) vehiculele destinate prin construcţie tractării vehiculelor avariate;

     
l)  vehiculele specializate destinate prin construcţie salubrizării;

    
m) vehiculele destinate desfășurării activităţii de neutralizare a subproduselor de origine animală, conform Ordonanței Guvernului nr. 24/2016 privind organizarea şi desfăşurarea activităţii de neutralizare a subproduselor de origine animală care nu sunt destinate consumului uman, cu modificările și completările ulterioare;

n) vehiculele deţinute de către riverani în proprietate sau în baza unui contract de leasing.


II. Deplasarea vehiculelor prevăzute la punctul I din prezenta anexă se va realiza cu condiţia deţinerii ordinului de intervenţie/serviciu.


III. (1) Transporturile efectuate de către riverani cu vehiculele deținute în proprietate sau în baza unui contract de leasing se pot efectua numai pe sectorul de drum restricționat pe care aceștia îşi au domiciliul/sediul social sau punctul de lucru declarat la registrul comerțului.

    
(2) În sensul prezentei hotărâri, prin riveran se înțelege orice persoană fizică sau juridică ce are domiciliul/sediul social sau punctul de lucru declarat la registrul comerţului pe sectorul de drum închis prevăzut la art.1 alin.(1) din hotărâre.
   
(3) Dovada îndeplinirii condițiilor stabilite la alin.(1) se face la solicitarea organelor de control, în traseu, cu cartea de identitate a deținătorului, în cazul persoanelor fizice, sau cu certificatul constatator emis de registrul comerțului din care să reiasă sediul social sau punctul de lucru, în copie ștampilată şi semnată în original de către conducătorul unităţii, cu înscrisul "Conform cu originalul", în cazul persoanelor juridice.

